**Πολωνικός Λαϊκός Στρατός** (**ΠΛΣ**) (πολωνικά: *Ludowe Wojsko Polskie*, προφέρεται: [Λουντόβε Βόισκο Πόλσκιε], LWP) ονομάζονταν οι Ένοπλες Δυνάμεις του κράτους της Λαϊκής Δημοκρατίας της Πολωνίας. 

Το επίσημο όνομα του στρατού ήταν *Armia Polska w ZSRR* (Πολωνικός Στρατός στην ΕΣΣΔ) από το 1943-1944, *Wojsko Polskie* (Πολωνικά Στρατεύματα) και *Siły Zbrojne Rzeczpospolitej Polskiej* (Ένοπλες δυνάμεις της Δημοκρατίας της Πολωνίας) από το 1944-1952 και *Siły Zbrojne Polskiej Rzeczypospolitej Ludowej* (Ένοπλες Δυνάμεις της Λαϊκής Δημοκρατίας της Πολωνίας) από το 1952.

Δεύτερος Παγκόσμιος Πόλεμος
---------------------------

Κύριο λήμμα: Πολωνικές Ένοπλες Δυνάμεις στην Ανατολή
 Πολωνικά στρατεύματα, 1943
Αυτό που έγινε ο Πολωνικός Λαϊκός Στρατός σχηματίστηκε κατά τη διάρκεια του Β΄ Παγκοσμίου Πολέμου, τον Μάιο του 1943, ως το 1ο Τμήμα Πεζικού Ταντέους Κοστσιούσκο, το οποίο εξελίχθηκε στον Πρώτο Πολωνικό Στρατό, γνωστό ανεπίσημα ως Στρατός του Μπέρλινγκ. Λόγω της έλλειψης Πολωνών αξιωματικών και των πολιτικών της Σοβιετικής Ένωσης, το Μάρτιο του 1945 οι αξιωματούχοι του Σοβιετικού Κόκκινου Στρατού αντιπροσώπευαν σχεδόν το 52% του σώματος αξιωματικών (15.492 από 29.372). Περίπου 4.600 από αυτούς παρέμειναν στον Πολωνικό Λαϊκό Στρατό μέχρι τον Ιούλιο του 1946.

Δεν ήταν ο μόνος πολωνικός σχηματισμός που πολέμησε στην πλευρά των Συμμάχων, ούτε ο πρώτος που σχηματίστηκε στην Ανατολή. Η παλαιότερη πολωνική δύναμη που σχηματίστηκε στη Σοβιετική Ένωση, γνωστή ως Στρατός του Άντερς, ήταν πιστή στην πολωνική εξόριστη κυβέρνηση και μέχρι τότε είχε μετακομίσει στο Ιράν. Οι πολωνικές δυνάμεις υπό την ηγεσία των κομμουνιστών σύντομα αναπτύχθηκαν πέρα από την 1η Μεραρχία σε δύο μεγάλες διοικήσεις - τον Πρώτο Πολωνικό Στρατό (αρχικά υπό τον Ζίγκμουντ Μπέρλινγκ) και τον Δεύτερο Πολωνικό Στρατό (με διοικητή τον Κάρολ Σφιερτσέφσκι). Ο Πρώτος Πολωνικός Στρατός συμμετείχε στην Επίθεση Βιστούλα-Όντερ, στη Μάχη του Κόλμπεργκ και στην τελική Μάχη του Βερολίνου.

Μεταπολεμική ιστορία
--------------------

 Ο Πρώτος Πολωνός Στρατός στο δρόμο προς το Βερολίνο, 1945.
 Η πολωνική σημαία υψώθηκε στην κορυφή της στήλης νίκης του Βερολίνου στις 2 Μαΐου 1945.
 Τανκ T-55Α του Πολωνικού Λαϊκού Στρατού (Στρατιωτικός νόμος στην Πολωνία).
Μετά τον πόλεμο, ο Πολωνικός Στρατός αναδιοργανώθηκε σε έξι (αργότερα επτά) στρατιωτικές περιοχές. Αυτές ήταν η Στρατιωτική Περιοχή Βαρσοβίας, με έδρα στη Βαρσοβία, η Στρατιωτική Περιοχή Λούμπλιν, με έδρα στο Λούμπλιν, η Στρατιωτική Περιοχή Κρακοβίας, με έδρα στην Κρακοβία, η Στρατιωτική Περιοχή Λοτζ, με έδρα στο Λοτζ, η Στρατιωτική Περιοχή Πόζναν, με έδρα στο Πόζναν, η Στρατιωτική Περιοχή Πομερανίας, με έδρα στο Τόρουν και η Στρατιωτική Περιοχή Σιλεσίας, με έδρα στο Κατοβίτσε. 

Στα τέλη της δεκαετίας του 1940 και στις αρχές της δεκαετίας του 1950, ο Πολωνικός Στρατός ήταν υπό τη διοίκηση του Στρατάρχη της Σοβιετικής Ένωσης, του Στρατάρχη της Πολωνίας και του Υπουργού Άμυνας της Πολωνίας, Κονσταντίν Ροκοσόφσκυ. Εντάχθηκε όλο και περισσότερο σε σοβιετικές στρατιωτικές δομές. Αυτή η διαδικασία μετριάστηκε μετά τον Πολωνικό Οκτώβρη του 1956, όταν ο Βουαντίσουαφ Γκομούουκα επισημοποίησε πτυχές της στρατιωτικής σχέσης της Πολωνίας με τη Σοβιετική Ένωση.

Δείτε επίσης
------------

* Μάχη του Λένινο - 1943
* Μάχη του Κόλμπεργκ - 1945
* Μάχη του Μπάουτσεν - 1945
* Μάχη του Βερολίνου - 1945
* Αντικομμουνιστική αντίσταση στην Πολωνία (1944-1946)
* Επιχείρηση Βιστούλας - 1947
* Διαδηλώσεις του Πόζναν το 1956
* Εισβολή του Συμφώνου της Βαρσοβίας στην Τσεχοσλοβακία - 1968
* Διαδηλώσεις στην Πολωνία το 1970
* Ειρήνευση του Βούγιεκ - 1981
* Στρατιωτικός νόμος στην Πολωνία (13 Δεκεμβρίου 1981 - 22 Ιουλίου 1983)
* Πολεμική Αεροπορία του Πολωνικού Στρατού
* Κύρια Διεύθυνση Πληροφοριών του Πολωνικού Στρατού

Παραπομπές
----------

1. 1 2  Δημοφιλής Παγκόσμια Εγκυκλοπαίδεια του Εκδοτικού Οίκου Fogra (2016). *Pierwsza Armia Wojska Polskiego*. Encyklopedia WIEM. Αρχειοθετήθηκε από το πρωτότυπο στις 2016-11-06.. Ανακτήθηκε στις 2021-04-24.
2. ↑  Καουούζνι, Ρίσαρντ (2007). «Oficerowie Armii Radzieckiej w wojskach lądowych w Polsce 1945-1956» (στα πολωνικά). *Zeszyty Naukowe WSOWL* (Στρατιωτικό Πανεπιστήμιο Στρατού Ξηράς «Στρατηγός Ταντέους Κοστσιούσκο») (2): 86-87. ISSN 1731-8157. .

|  |  |
| --- | --- |
| 

|  |
| --- |
| * Πύλη:Πολωνία
* Πύλη:Σοβιετική Ένωση
* Πύλη:Κομμουνισμός
 |

 |